Du har frihed til at gøre, hvad du har lyst til, så længe du overholder de fælles regler. Reglerne er lavet for, at vi alle kan have det godt på Kostskolen. Så længe vi kan se, at du trives, er der ingen faste sovetider, og ingen der beder dig stå til regnskab for, hvor du har været og hvorfor. Men vi lader dig ikke være i fred, hvis du får problemer. Det gælder uanset om det er store eller små problemer i skolen, med kærligheden, i nattelivet eller hvad, der nu måtte opstå. Vi interesserer os for, om du har det godt. Kostskolepersonalet hjælper til med, at du passer dit skolearbejde. Alt i alt meget af det samme, som din egen familie ville gøre.Vi er altid klar til at hjælpe, hvis der opstår problemer eller der er noget der trykker. Der er personale på Kostskolen døgnet rundt.